**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐԻ 2017Թ. ԲՅՈՒՋԵՏԱՅԻՆ
ՈՒՂԵՐՁ**

Հարգելի հայրենակիցներ.

Սիսիանի համայնքի 2017թ. արդյունքահեն բյուջեն մշակվել է՝ նկատի ունենալով համայնքի 2017-2021թթ. զարգացման հնգամյա ծրագրի նախապատրաստական փուլի աշխատանքները:

Համայնքի գործունեությունը մեծապես կախված է ճիշտ պլանավորված բյուջետային գործընթացի կազմակերպումից, ինչպես նաև բյուջեի եկամուտների արդյունավետ ճիշտ պլանավորված հավաքագրումից և ֆինանսական միջոցների հաշվենկատ ու խնայողական օգտագործումից:

Նոր բյուջետային տարվա համար համայնքի զարգացման հիմնական ուղղությունները լինելու են՝

ա. համայնքի ֆինանսական վիճակի բարելավում, և եկամուտների բազաների ճշգրտված, սեփական եկամուտների ավելացմանը նպաստող իրավական գործառույթների իրականացումը,

բ. բնակչությանը մատուցվող համայնքային ծառայությունների մակարդակի և որակի բարձրացում,

գ. համայնքային կրթական, մշակութային և սպորտային բնագավառների ենթակառուցվածքների պահպանման, շահագործման, նորոգման, ջեռուցման, ջրամատակարարման ու ջրահեռացման ներքին համակարգերի վերականգնման, կազմակերպությունների գույքային վերազինում և այլ աշխատանքներ,

դ. կապիտալ ներդրումների կարգով տարբեր ֆինանսական միջոցների ներգրավմամբ կատարել համայնքի բնակարանային–կոմունալ տնտեսության բարեկարգման և ճանապարհային տնտեսության ոլորտի վերանորոգումներ ու կառուցապատումներ,

ե. մշտապես նպաստել համայնքի կրթական, մշակութային, մարզական և հասարակական միջոցառումների կազմակերպմանը,

զ. նպաստել համայնքի սոցիալական առաջնային ծրագրերի իրականացմանը:

Սիսիանի համայնքի 2017թ. զարգացման հիմնական ուղղությունները սևեռված են լինելու բնակչության առաջնային հարցերի լուծմանը, համայնքում հարմարավետ ու բարեկեցիկ միջավայրի ստեղծմանը, համայնքային ենթակառուցվածքների նորացմանն ու զարգացմանը, ինչպես նաև քաղաքաշինական տարբեր կարևորագույն ծրագրերի իրականացմանը:

Դիմելով մեր համայնքի բնակչությանը, նորընտիր ավագանուն, համայնքային կազմակերպությունների աշխատակիցներին՝ ակնկալում եմ մտահոգ ու շահագրգիռ մոտեցում ցուցաբերել համայնքի 2017 թվականի բյուջեի ֆինանսական միջոցների գոյացման, դրանց ճիշտ օգտագործման, պլանավորված բյուջեի ինչպես կատարման, այնպես էլ վերահսկման նկատմամբ:

ՀԱՄԱՅՆՔԻ ՂԵԿԱՎԱՐ՝
Ա. ՍԱՐԳՍՅԱՆ

 17.11.16թ.